hotchpotch/miracl-hf-unified huggingface dataset:
হারামিয়া ইউনিয়ন
হারামিয়া বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন।
হারামিয়া ইউনিয়নের আয়তন ৩৮৯৫ একর (১৫.৭৬ বর্গ কিলোমিটার)। (২০০৭ সালের তথ্য অনুযায়ী)
২০১১ সালের পরিসংখ্যান অনুযায়ী হারামিয়া ইউনিয়নের লোকসংখ্যা ১৬,৬৯৯ জন। এর মধ্যে পুরুষ ৭,৯৪৬ জন এবং মহিলা ৮,৭৫৩ জন।
সন্দ্বীপ উপজেলার মধ্যভাগে হারামিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের উত্তরে বাউরিয়া ইউনিয়ন, পশ্চিমে সন্দ্বীপ পৌরসভা, দক্ষিণে মুছাপুর ইউনিয়ন ও মগধরা ইউনিয়ন এবং পূর্বে মগধরা ইউনিয়ন, সন্দ্বীপ চ্যানেল ও সীতাকুণ্ড উপজেলার বাড়বকুণ্ড ইউনিয়ন অবস্থিত।
হারামিয়া ইউনিয়ন সন্দ্বীপ উপজেলার আওতাধীন ১৮নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এটি ৫টি মৌজায় বিভক্ত।
এ ইউনিয়নের গ্রামগুলো হল:
হারামিয়া ইউনিয়নের স্বাক্ষরতার হার ৪৯.৪৮%। এ ইউনিয়নে ১টি উচ্চ মাধ্যমিক কলেজ, ২টি মাধ্যমিক বিদ্যালয়, ১টি দাখিল মাদ্রাসা, ৮টি প্রাথমিক বিদ্যালয় ও ১টি আনন্দ স্কুল রয়েছে।
উপজেলা সদর থেকে হারামিয়া ইউনিয়নে যোগাযোগের প্রধান সড়ক হল সন্দ্বীপ-হারামিয়া সড়ক। এছাড়া রয়েছে রহমতপুর-মগধরা সড়ক ও সারিকাইত-সন্তোষপুর সড়ক। যোগাযোগ মাধ্যম টেক্সী, মোটর সাইকেল ও রিক্সা।
হারামিয়া ইউনিয়নে ৩৩টি মসজিদ, ১২টি ঈদগাহ ও ৪টি মন্দির রয়েছে।
হারামিয়া ইউনিয়নের পূর্ব পাশে সন্দ্বীপ চ্যানেল।
হারামিয়া ইউনিয়নের প্রধান প্রধান হাট/বাজার হল মালেক মুন্সীর হাট, চৌমুহনি বাজার, বক্তার হাট এবং সেনের হাট।
হরিশপুর ইউনিয়ন
হরিশপুর বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন।
হরিশপুর ইউনিয়নের আয়তন ৩৫৫৩ একর (১৪.৩৮ বর্গ কিলোমিটার)। (২০০৭ সালের তথ্য অনুযায়ী)
২০১১ সালের পরিসংখ্যান অনুযায়ী হরিশপুর ইউনিয়নের লোকসংখ্যা ৬,০০৬ জন। এর মধ্যে পুরুষ ৩,০৭১ জন এবং মহিলা ২,৯৩৫ জন।
সন্দ্বীপ উপজেলার পশ্চিমাংশে হরিশপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৯ কিলোমিটার। এ ইউনিয়নের উত্তরে কালাপানিয়া ইউনিয়ন, পূর্বে ও দক্ষিণে সন্দ্বীপ পৌরসভা এবং পশ্চিমে বঙ্গোপসাগর।
হরিশপুর ইউনিয়ন সন্দ্বীপ উপজেলার আওতাধীন ৮নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এটি "দুবলাপাড়" ও "হরিশপুর" এ ২টি মৌজায় বিভক্ত।
হরিশপুর ইউনিয়নের স্বাক্ষরতার হার ৫২%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা, ৩টি প্রাথমিক বিদ্যালয় ও ৫টি আনন্দ স্কুল রয়েছে।
উপজেলা সদর থেকে হরিশপুর ইউনিয়নে যোগাযোগের প্রধান সড়ক সন্দ্বীপ-হরিশপুর সড়ক। প্রধান যোগাযোগ মাধ্যম টেক্সী/রিক্সা/মোটরসাইকেল।
হরিশপুর ইউনিয়নে ৯টি মসজিদ ও ১টি মন্দির রয়েছে।
হরিশপুর ইউনিয়নের পশ্চিমাংশ জুড়ে রয়েছে বঙ্গোপসাগর। এছাড়া এ ইউনিয়নটি নদী ভাঙ্গন কবলিত হওয়ায় অসংখ্য খাল রয়েছে।
হরিশপুর ইউনিয়নের প্রধান ৩টি হাট/বাজার হল তালুকদার মার্কেট, তুলাতলী বাজার এবং সালাম বাজার।
এটি চট্টগ্রাম জেলার সন্দ্বীপ উপজেলার কালাপানিয়া, হরিশপুর, রহমতপুর, আজিমপুর, জুড়ে বিস্তৃত।
কালাপানিয়া ইউনিয়ন
কালাপানিয়া বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন।
কালাপানিয়া ইউনিয়নের আয়তন ২৫৬০ একর (১০.৩৬ বর্গ কিলোমিটার)। (২০০৭ সালের তথ্য অনুযায়ী)
২০১১ সালের পরিসংখ্যান অনুযায়ী কালাপানিয়া ইউনিয়নের লোকসংখ্যা ১৮,২৪৩ জন। এর মধ্যে পুরুষ ৯,১২৫ জন এবং মহিলা ৯,১১৮ জন।
সন্দ্বীপ উপজেলার উত্তর-পশ্চিমাংশে কালাপানিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের উত্তরে সন্তোষপুর ইউনিয়ন ও আমানউল্যা ইউনিয়ন; পূর্বে গাছুয়া ইউনিয়ন; দক্ষিণে বাউরিয়া ইউনিয়ন, সন্দ্বীপ পৌরসভা ও হরিশপুর ইউনিয়ন এবং পশ্চিমে সন্দ্বীপ চ্যানেল, নোয়াখালী জেলার সুবর্ণচর উপজেলার মোহাম্মদপুর ইউনিয়ন ও চর ক্লার্ক ইউনিয়ন অবস্থিত।
কালাপানিয়া ইউনিয়ন সন্দ্বীপ উপজেলার আওতাধীন ৬নং ইউনিয়ন পরিষদ। এ ইউনিয়ন জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন।
১৯৬২ সালের পূর্বে "কালাপানিয়া", "বাটাজোড়া", "কাজিরখীল", "দুবলাপাড়", "বাওয়া", "সাফিনা নগর" ও "চর রহিম" এ ৭টি গ্রাম নিয়ে কালাপানিয়া ইউনিয়ন গঠিত ছিল। বর্তমানে শুধু 'কালাপানিয়া' গ্রাম নিয়েই কালাপানিয়া ইউনিয়ন গঠিত।
কালাপানিয়া ইউনিয়নের স্বাক্ষরতার হার ৫৩.০৬%। এ ইউনিয়নে ১টি কলেজ, ৩টি মাধ্যমিক বিদ্যালয়, ৯টি প্রাথমিক বিদ্যালয়, ৪টি মাদ্রাসা ও ১টি আনন্দ স্কুল রয়েছে।উপজেলা সদর থেকে কালাপানিয়া ইউনিয়নে যোগাযোগের প্রধান সড়ক সন্দ্বীপ-কালাপানিয়া সড়ক। প্রধান যোগাযোগ মাধ্যম টেক্সী/রিক্সা।
কালাপানিয়া উপজেলায় ২৩টি মসজিদ ও ১টি মন্দির রয়েছে।
কালাপানিয়া ইউনিয়নের পশ্চিমাংশ জুড়ে রয়েছে বঙ্গোপসাগর। এছাড়া এ ইউনিয়নটি নদী ভাঙ্গন কবলিত হওয়ায় অসংখ্য খাল রয়েছে।
কালাপানিয়া ইউনিয়নের উল্লেখযোগ্য হাট/বাজারগুলো হল আকবর হাট, বানীর হাট, দীঘির কোণা, বোরহান উদ্দিন মার্কেট, আজাদ মার্কেট (বুধার পুকুর), বত্তার দোকান, ঈদগাহ মার্কেট (তেলী মার্কেট), ইসলাম মার্কেট, মোতালেব মার্কেট এবং আকাশী তলা। মদ্রাসারকোনা
এটি চট্টগ্রাম জেলার সন্দ্বীপ উপজেলার কালাপানিয়া, হরিশপুর, রহমতপুর, আজিমপুর জুড়ে বিস্তৃত।
মগধরা ইউনিয়ন
মগধরা বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন।
মগধরা ইউনিয়নের আয়তন ৩৮,৫৯২ একর (১৫৬.১৮ বর্গ কিলোমিটার)। এটি সন্দ্বীপ উপজেলার সবচেয়ে বড় ইউনিয়ন। (২০০৭ সালের তথ্য অনুযায়ী)
২০১১ সালের পরিসংখ্যান অনুযায়ী মগধরা ইউনিয়নের লোকসংখ্যা ৩৭,৯৮৮ জন। এর মধ্যে পুরুষ ১৮,৮৫২ জন এবং মহিলা ১৯,১৩৬ জন।
সন্দ্বীপ উপজেলার সর্ব-পূর্ব ও সর্ব-দক্ষিণে মগধরা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৫ কিলোমিটার। এ ইউনিয়নের উত্তরে সারিকাইত ইউনিয়ন ও হারামিয়া ইউনিয়ন; পশ্চিমে সারিকাইত ইউনিয়ন, মাইটভাঙ্গা ইউনিয়ন ও মুছাপুর ইউনিয়ন; পূর্বে সন্দ্বীপ চ্যানেল ও সীতাকুণ্ড উপজেলার বাঁশবাড়িয়া ইউনিয়ন, কুমিরা ইউনিয়ন, সোনাইছড়ি ইউনিয়ন ও ভাটিয়ারী ইউনিয়ন এবং দক্ষিণে বঙ্গোপসাগর।
মগধরা ইউনিয়ন সন্দ্বীপ উপজেলার আওতাধীন ১৭নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এটি "মগধরা" মৌজা নিয়েই গঠিত। এ ইউনিয়নের গ্রামগুলো হল:
মগধরা ইউনিয়নের স্বাক্ষরতার হার ৩৬.৪৯%। এ ইউনিয়নে ৩টি মাধ্যমিক বিদ্যালয়, ১টি দাখিল মাদ্রাসা, ১৯টি প্রাথমিক বিদ্যালয় ও ১টি আনন্দ স্কুল রয়েছে।উপজেলা সদর থেকে মগধরা ইউনিয়নে যোগাযোগের প্রধান সড়ক সন্দ্বীপ-মগধরা সড়ক। যোগাযোগ মাধ্যম টেক্সী, রিক্সা ও মোটর সাইকেল।
মগধরা ইউনিয়নের পূর্ব পাশে সন্দ্বীপ চ্যানেল ও দক্ষিণ পাশে বঙ্গোপসাগর। এছাড়া এ ইউনিয়নের অভ্যন্তরে প্রবাহিত হচ্ছে উত্তর মুরখুইঞ্জা খাল, গুপ্তছড়া খাল, দরবারিয়া খাল, উত্তর কাটা খাল, দ্বুমুখা খাল, মান্দির খাল, মগধরা মাইটভাঙ্গা খাল, খেলার খাল, পাছুয়া খাল, দক্ষিণ কাটা খাল, চটা খাল, কুরালিয়া খাল এবং দক্ষিণ মরখুইঞ্জা খাল।
মগধরা ইউনিয়নের উল্লেখযোগ্য হাট/বাজারগুলো হল গুপ্তছড়া বাজার, জনতা মার্কেট, নন্দীর হাট, নোয়া হাট, পেলিশ্যার বাজার, বাংলা বাজার (প্রকাশ চৌল্ল্যার হাট) এবং ষোলশহর বাজার।
মাইটভাঙ্গা ইউনিয়ন
মাইটভাঙ্গা বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন।
মাইটভাঙ্গা ইউনিয়নের আয়তন ৩০০৮ একর (১২.১৭ বর্গ কিলোমিটার)। (২০০৭ সালের তথ্য অনুযায়ী)
২০১১ সালের পরিসংখ্যান অনুযায়ী মাইটভাঙ্গা ইউনিয়নের লোকসংখ্যা ৩৯,০০৮ জন। এর মধ্যে পুরুষ ১৮,২৪৪ জন এবং মহিলা ২০,৭৬৪ জন।
সন্দ্বীপ উপজেলার দক্ষিণ-পশ্চিমে মাইটভাঙ্গা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের দক্ষিণে সারিকাইত ইউনিয়ন; পূর্বে মগধরা ইউনিয়ন; উত্তরে মুছাপুর ইউনিয়ন এবং পশ্চিমে আজিমপুর ইউনিয়ন, সন্দ্বীপ চ্যানেল ও নোয়াখালী জেলার হাতিয়া উপজেলার চর ঈশ্বর ইউনিয়ন।
মাইটভাঙ্গা ইউনিয়ন সন্দ্বীপ উপজেলার আওতাধীন ১৫নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এটি "মাইটভাঙ্গা" মৌজা নিয়েই গঠিত।
এ ইউনিয়নের গ্রামগুলো হল:
ব্রিটিশ শাসনামলের আনুমানিক ১৯৪৩ সালে প্রথম মাইটভাঙ্গা ও সারিকাইত এই ২টি গ্রাম নিয়ে মাইটভাঙ্গা ইউনিয়ন গঠিত হয়। ঐ সময়ে ইউনিয়নের চেয়ারম্যানকে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষণা করা হয়। ১৯৫৪ সালে প্রথম গ্রাম প্রেসিডেন্ট হন মৃত খান বাহাদুর খবিরুল হক । তারপর পর্যায়ক্রমে মৃত জনাব মোস্তানছের বিল্লা প্রেসিডেন্ট এর দায়িত্ব পালন করেন। তিনিই মুক্তিযুদ্ধ চলাকালীন সময়ে অত্র ইউনিয়নের চেয়ারম্যান ছিলেন। ১৯৭১ এ বাংলাদেশ স্বাধীন হবার পর পরবর্তী সময়ে মাস্টার হাফিজুর রহমান ১৫নং মাইটভাঙ্গা ইউনিয়ন পরিষদ চেয়ারম্যানের দায়িত্ব পালন করেন। ১৯৮৫ সালে প্রশাসনিক কাজের সুবিধার্থে তৎকালীন প্রশাসক মাইটভাঙ্গা ইউনিয়ন থেকে সাতঘরিয়া গ্রামকে পৃথক করে সারিকাইত নামে আলাদা ইউনিয়ন গঠন করা হয়। বর্তমানে ১১টি ছোট বড় গ্রাম মিলিয়েই মাইটভাঙ্গা ইউনিয়ন পরিষদ। তবে ঐ সময়ে গরুর গাড়ি ছিল এ অঞ্চলের একমাত্র যোগাযোগ স্থাপনকারী বাহন।
মাইটভাঙ্গা ইউনিয়নের স্বাক্ষরতার হার ৪৯.৯৪%। এ ইউনিয়নে ১টি কলেজ, ১টি ফাজিল মাদ্রাসা, ২টি মাধ্যমিক বিদ্যালয় ও ১২টি প্রাথমিক বিদ্যালয় রয়েছে।
উপজেলা সদর থেকে মাইটভাঙ্গা ইউনিয়নে যোগাযোগের প্রধান সড়ক সন্দ্বীপ-মাইটভাঙ্গা সড়ক। যোগাযোগ মাধ্যম টেক্সী, মোটর সাইকেল ও রিক্সা।
মাইটভাঙ্গা ইউনিয়নে ২৪টি মসজিদ, ২টি ঈদগাহ ও ৭টি মন্দির রয়েছে।
মাইটভাঙ্গা ইউনিয়নের পশ্চিম পাশে বঙ্গোপসাগর। এছাড়াও ইউনিয়নের অভ্যন্তরে রয়েছে মাইটভাঙ্গা খাল, কারামতিয়া খাল ও মুছাপুর খাল।
মাইটভাঙ্গা ইউনিয়নের প্রধান প্রধান হাট/বাজারগুলো হল শিবের হাট, ফকিরের বাজার এবং চৌধুরী বাজার।
মুছাপুর ইউনিয়ন, সন্দ্বীপ
মুছাপুর বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন।
মুছাপুর ইউনিয়নের আয়তন ৫৩১০ একর (২১.৪৯ বর্গ কিলোমিটার)। (২০০৭ সালের তথ্য অনুযায়ী)
২০১১ সালের পরিসংখ্যান অনুযায়ী মুছাপুর ইউনিয়নের লোকসংখ্যা ৪১,১০৭ জন। এর মধ্যে পুরুষ ২০,৪০১ জন এবং মহিলা ২০,৭০৬ জন।
সন্দ্বীপ উপজেলার মধ্যভাগে মুছাপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের উত্তরে সন্দ্বীপ পৌরসভা ও হারামিয়া ইউনিয়ন, পূর্বে মগধরা ইউনিয়ন, দক্ষিণে মাইটভাঙ্গা ইউনিয়ন এবং পশ্চিমে আজিমপুর ইউনিয়ন ও রহমতপুর ইউনিয়ন অবস্থিত।
সন্দ্বীপের স্বাধীন রাজা দিলাল (দেলওয়ার খাঁ) এর দুই মেয়ে ছিল। মুছা বিবি ও মরিয়ম বিবি। তাঁহার একাধিক পুত্র ছিল। তবে শুধু শরীফ খাঁ ছাড়া অন্য কারো নাম জানা যায়নি। সম্ভবত শরীফ খাঁ পিতার সঙ্গে জিনজিরায় কারারুদ্ধ অবস্থায় মারা যান। নবাব শায়েস্তা খাঁ দিলাল রাজার বয়ঃপ্রাপ্ত ছেলেদের ভরণ পোষণের জন্য ঢাকার অদূরে ধলেশ্বরী নদীর তীরে অবস্থিত পাথরঘাটা মিঠাপুকুর নামক স্থানে ১০/১২ খানা গ্রাম জায়গীর স্বরূপ প্রদান করেন। প্রায় ২০০ বছর পূর্বে গ্রামগুলো নদী ভাঙনে হারিয়ে যায়। তখন হতে শরীফ খাঁর বংশধরেরা সাভারের গাণ্ডা গ্রামে বসবাস করে আসছে। উল্লেখ্য, রাজা দিলালকে সন্দ্বীপ হতে বন্দী করে ঢাকায় আনার সময় তার কন্যাদ্বয়ের বংশধরেরা সন্দ্বীপেই থেকে যান। 
রাজা দিলালের প্রথম কন্যা মুছা বিবিকে বিয়ে করেন চাঁদ খাঁ ও মরিয়ম বিবি কে বিয়ে করেন মুলিশ খাঁ। মুছা বিবির নামানুসারে মুছাপুর গ্রাম ও মুছাবিবির দীঘি নামকরণ করা হয় বলে জনশ্রুতি আছে।
মুছাপুর ইউনিয়ন সন্দ্বীপ উপজেলার আওতাধীন ১১নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এটি সন্দ্বীপের সবচেয়ে উন্নত ইউনিয়ন। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এ ইউনিয়নের গ্রামগুলো হল:
মুছাপুর ইউনিয়নের স্বাক্ষরতার হার ৫০.০৮%। এ ইউনিয়নে ১টি সরকারি কলেজ, ৩টি মাধ্যমিক বিদ্যালয়, ১টি দাখিল মাদ্রাসা, ২৩টি প্রাথমিক বিদ্যালয় ও ৫টি আনন্দ স্কুল রয়েছে।
উপজেলা সদর থেকে মুছাপুর ইউনিয়নে যোগাযোগের প্রধান সড়ক সন্দ্বীপ-মুছাপুর সড়ক। এছাড়াও রয়েছে উত্তর ও দক্ষিণ সন্দ্বীপের যোগাযোগ স্থাপনকারী সন্তোষপুর-সারিকাইত সড়ক। যোগাযোগ মাধ্যম টেক্সী, রিক্সা ও মোটর সাইকেল।
মুছাপুর ইউনিয়নে ৬০টি মসজিদ, ১৬টি ঈদগাহ ও ১২টি মন্দির রয়েছে।
মুছাপুর ইউনিয়নের উপর দিয়ে প্রবাহিত হচ্ছে ছোট বড় অনেক খাল।
মুছাপুর ইউনিয়নের প্রধান ৩টি হাট/বাজার হল আলী মিয়ার বাজার, ধোপার হাট এবং সেনের হাট।
রহমতপুর ইউনিয়ন, সন্দ্বীপ
রহমতপুর বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন।
রহমতপুর ইউনিয়নের আয়তন ২৬৫৪ একর (১০.৭৪ বর্গ কিলোমিটার)। (২০০৭ সালের তথ্য অনুযায়ী)
২০১১ সালের পরিসংখ্যান অনুযায়ী রহমতপুর ইউনিয়নের লোকসংখ্যা ৪,৫০৩ জন। এর মধ্যে পুরুষ ২,১১৫ জন এবং মহিলা ২,৩৮৮ জন।
সন্দ্বীপ উপজেলার পশ্চিমাংশে রহমতপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় দেড় কিলোমিটার। এ ইউনিয়নের দক্ষিণে আজিমপুর ইউনিয়ন, পূর্বে মুছাপুর ইউনিয়ন, উত্তরে সন্দ্বীপ পৌরসভা এবং পশ্চিমে সন্দ্বীপ চ্যানেল ও নোয়াখালী জেলার হাতিয়া উপজেলার নলচিরা ইউনিয়ন অবস্থিত।
রহমতপুর ইউনিয়ন সন্দ্বীপ উপজেলার আওতাধীন ১২নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এটি "রহমতপুর" মৌজা নিয়েই গঠিত। এ ইউনিয়নের গ্রামগুলো হল:
রহমতপুর ইউনিয়নের স্বাক্ষরতার হার ৪৭.২৫%। এ ইউনিয়নে ১টি ফাজিল মাদ্রাসা, ১টি মাধ্যমিক বিদ্যালয়, ৬টি প্রাথমিক বিদ্যালয় ও ১টি আনন্দ স্কুল রয়েছে।
উপজেলা সদর থেকে রহমতপুর ইউনিয়নে যোগাযোগের প্রধান সড়ক সন্দ্বীপ-রহমতপুর সড়ক। যোগাযোগ মাধ্যম টেক্সী, রিক্সা ও মোটর সাইকেল।
রহমতপুর ইউনিয়নে ১৩টি মসজিদ ও ১টি মন্দির রয়েছে।
রহমতপুর ইউনিয়নের পশ্চিম পাশে বঙ্গোপসাগর। এছাড়া অনেক ছোট বড় খাল রয়েছে।
রহমতপুর ইউনিয়নের প্রধান হাট/বাজার হল তালতলী বাজার।
এটি চট্টগ্রাম জেলার সন্দ্বীপ উপজেলার কালাপানিয়া, হরিশপুর, রহমতপুর, আজিমপুর, জুড়ে বিস্তৃত।
সন্তোষপুর ইউনিয়ন, সন্দ্বীপ
সন্তোষপুর বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন।
সন্তোষপুর ইউনিয়নের আয়তন ৪২০৫ একর (১৭.০২ বর্গ কিলোমিটার)। (২০০৭ সালের তথ্য অনুযায়ী)
২০১১ সালের পরিসংখ্যান অনুযায়ী সন্তোষপুর ইউনিয়নের লোকসংখ্যা ২২,৪২০ জন। এর মধ্যে পুরুষ ১০,৭৪৫ জন এবং মহিলা ১১,৬৭৫ জন।
সন্দ্বীপ উপজেলার বর্তমান সন্দ্বীপের সর্ব-উত্তরে সন্তোষপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৫ কিলোমিটার। এ ইউনিয়নের উত্তর-পশ্চিমে সন্দ্বীপ চ্যানেল ও উড়িরচর ইউনিয়ন; দক্ষিণে কালাপানিয়া ইউনিয়ন, আমানউল্যা ইউনিয়ন ও গাছুয়া ইউনিয়ন; পূর্বে সন্দ্বীপ চ্যানেল ও সীতাকুণ্ড উপজেলার সৈয়দপুর ইউনিয়ন; উত্তরে সন্দ্বীপ চ্যানেল ও নোয়াখালী জেলার কোম্পানীগঞ্জ উপজেলার মুছাপুর ইউনিয়ন এবং পশ্চিমে সন্দ্বীপ চ্যানেল ও নোয়াখালী জেলার সুবর্ণচর উপজেলার চর ক্লার্ক ইউনিয়ন অবস্থিত।
সন্তোষপুর ইউনিয়ন সন্দ্বীপ উপজেলার আওতাধীন ৪নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। পুরো ইউনিয়নকে একটি গ্রাম হিসাবে ধরা হলেও এখানে উত্তর পূর্বদিকের ১ ও ২ নং ওয়ার্ড এর কিছু অংশকে বড়তালুক বলে অবহিত করা হয়। এ ইউনিয়ন ৩টি মৌজায় বিভক্ত:
সন্তোষপুর ইউনিয়নের স্বাক্ষরতার হার ৩৯.৮৮%। এ ইউনিয়নে ২টি মাধ্যমিক বিদ্যালয়, ১টি দাখিল মাদ্রাসা, ১টি বেসরকারি মাদ্রাসা, ৯টি প্রাথমিক বিদ্যালয় ও ১টি আনন্দ স্কুল রয়েছে।
উপজেলা সদর থেকে সন্তোষপুর ইউনিয়নে যোগাযোগের প্রধান সড়ক সন্দ্বীপ-সন্তোষপুর সড়ক। এছাড়াও দক্ষিণাঞ্চলে যোগাযোগের জন্য সন্তোষপুর-সারিকাইত সড়ক রয়েছে। প্রধান যোগাযোগ মাধ্যম মোটরসাইকেল ও ট্যাক্সি।
সন্তোষপুর ইউনিয়নে ২২টি মসজিদ, ৮টি ঈদগাহ ও ১টি মন্দির রয়েছে।
সন্তোষপুর ইউনিয়নের উত্তরে মেঘনা নদীর মোহনা। এছাড়া ইউনিয়নটি নদী ভাঙ্গন কবলিত এলাকা হওয়ায় এখানে অনেক খাল রয়েছে।
সন্তোষপুর ইউনিয়নের প্রধান হাট/বাজার হল মুন্সির হাট।
সারিকাইত ইউনিয়ন
সারিকাইত বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন।
সারিকাইত ইউনিয়নের আয়তন ৮৪০৫ একর (৩৪.০২ বর্গ কিলোমিটার)। (২০০৭ সালের তথ্য অনুযায়ী)
২০১১ সালের পরিসংখ্যান অনুযায়ী সারিকাইত ইউনিয়নের লোকসংখ্যা ২৬,৯৩২ জন। এর মধ্যে পুরুষ ১২,৯৯১ জন এবং মহিলা ১৩,৯৪১ জন।
সন্দ্বীপ উপজেলার দক্ষিণাংশে সারিকাইত ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের উত্তরে মাইটভাঙ্গা ইউনিয়ন, পূর্বে ও দক্ষিণে মগধরা ইউনিয়ন এবং পশ্চিমে সন্দ্বীপ চ্যানেল ও নোয়াখালী জেলার হাতিয়া উপজেলার চর ঈশ্বর ইউনিয়ন।
সারিকাইত ইউনিয়ন সন্দ্বীপ উপজেলার আওতাধীন ১৬নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এটি সারিকাইত মৌজা নিয়েই গঠিত। এ ইউনিয়নের গ্রামগুলো হল:
ব্রিটিশ শাসনামলের আনুমানিক ১৯৪৩ সালে প্রথম মাইটভাঙ্গা ও সারিকাইত এই ২টি গ্রাম নিয়ে মাইটভাঙ্গা ইউনিয়ন গঠিত হয়। ঐ সময়ে ইউনিয়নের চেয়ারম্যানকে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষণা করা হয়। ১৯৫৪ সালে প্রথম গ্রাম প্রেসিডেন্ট হন মৃত খান বাহাদুর খবিরুল হক । তারপর পর্যায়ক্রমে মৃত জনাব মোস্তানছের বিল্লা প্রেসিডেন্ট এর দায়িত্ব পালন করেন। তিনিই মুক্তিযুদ্ধ চলাকালীন সময়ে অত্র ইউনিয়নের চেয়ারম্যান ছিলেন। ১৯৭১ এ বাংলাদেশ স্বাধীন হবার পর পরবর্তী সময়ে মাস্টার হাফিজুর রহমান ১৫নং মাইটভাঙ্গা ইউনিয়ন পরিষদ চেয়ারম্যানের দায়িত্ব পালন করেন। ১৯৮৫ সালে প্রশাসনিক কাজের সুবিধার্থে তৎকালীন প্রশাসক মাইটভাঙ্গা ইউনিয়ন থেকে সাতঘরিয়া গ্রামকে পৃথক করে সারিকাইত নামে আলাদা ইউনিয়ন গঠন করা হয়। তবে ঐ সময়ে গরুর গাড়ি ছিল এ অঞ্চলের একমাত্র যোগাযোগ স্থাপনকারী বাহন।
সারিকাইত ইউনিয়নের স্বাক্ষরতার হার ৩৯.৪৯%। এই ইউনিয়নে ২টি মাধ্যমিক বিদ্যালয়, ৩টি মাদ্রাসা, ১৩টি প্রাথমিক বিদ্যালয় ও ১টি আনন্দ স্কুল রয়েছে।উপজেলা সদর থেকে সারিকাইত ইউনিয়নে যোগাযোগের প্রধান সড়ক সন্দ্বীপ-সারিকাইত সড়ক। যোগাযোগ মাধ্যম টেক্সী, মোটর সাইকেল ও রিক্সা।
সারিকাইত ইউনিয়নের পশ্চিমে বঙ্গোপসাগর। এছাড়া ছোট ছোট অনেক খাল রয়েছে।
সারিকাইত ইউনিয়নের প্রধান হাট/বাজার হল কাজীপাড়া তেমাথা বাজার।
উড়িরচর ইউনিয়ন
উড়িরচর বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন।
উড়িরচর ইউনিয়নের আয়তন ২৬,০০১ একর (১০৫.২৩ বর্গ কিলোমিটার)। (২০০৭ সালের তথ্য অনুযায়ী)
২০১১ সালের পরিসংখ্যান অনুযায়ী উড়িরচর ইউনিয়নের লোকসংখ্যা ১১,৯২৩ জন। এর মধ্যে পুরুষ ৬,৪২৫ জন এবং মহিলা ৫,৪৯৮ জন।
সন্দ্বীপ উপজেলার উত্তরের একটি উপদ্বীপ উড়িরচর ইউনিয়ন। এ ইউনিয়নের দক্ষিণ-পূর্বে সন্দ্বীপ চ্যানেল ও সন্তোষপুর ইউনিয়ন; পূর্বে সন্দ্বীপ চ্যানেল ও মীরসরাই উপজেলার সাহেরখালী ইউনিয়ন; উত্তরে সন্দ্বীপ চ্যানেল ও নোয়াখালী জেলার কোম্পানীগঞ্জ উপজেলার মুছাপুর ইউনিয়ন; পশ্চিমে নোয়াখালী জেলার কোম্পানীগঞ্জ উপজেলার চর এলাহী ইউনিয়ন, সন্দ্বীপ চ্যানেল ও সুবর্ণচর উপজেলার চর ক্লার্ক ইউনিয়ন এবং দক্ষিণে বঙ্গোপসাগর।
উড়িরচর ইউনিয়ন সন্দ্বীপ উপজেলার আওতাধীন ১নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এটি ৩টি মৌজায় বিভক্ত।
১৯৭০-৭১ সালের দিকে সন্দ্বীপের উত্তর-পশ্চিম দিকে মেঘনা মোহনায় একটি দ্বীপ জেগে উঠে। দ্বীপের জন্মের কিছুদিন পর সন্দ্বীপের জনগণ এই দ্বীপে গিয়ে দেখতে পায় সমস্ত দ্বীপে ঘাস আর ঘাস। এই ঘাসকে সন্দ্বীপের আঞ্চলিক ভাষায় উড়ি বলা হয়। আর এই উড়ি ঘাস থেকে এর নাম হয় 'উড়ির চর'।
তৎকালীন সন্দ্বীপের কৃতী সন্তান কালাপানিয়া ইউনিয়নের চেয়ারম্যান মরহুম আসাদুল হক চৌধুরী প্রকাশ সাহেব মিয়া সন্দ্বীপের বিভিন্ন এলাকা থেকে নদী সিকিস্তি ভূমীহীন মানুষদের কে ১৯৮০-৮১ সালে উড়ির চরে এনে বসতি করে দেয়। ১৯৮৫ সালের বন্যা, ১৯৯১ সালের ঘুর্নিঝড়, ২০০৭ সালের সিডর, ২০০৯ সালের আইলার মত বড় বড় প্রাকৃতিক দুর্যোগ মোকাবেলা করে উড়ির চর, যার মধ্যে ১৯৮৫ এবং ১৯৯১ সালের দুর্যোগে এই উড়ির চরের সবচেয়ে বেশি ক্ষতি হয়। উড়ির চর প্রথম চেয়ারম্যান নির্বাচিত হন মরহুম আসাদুল হক চৌধুরী প্রকাশ সাহেব মিয়ার সহধর্মিনী মিসেস তাহমিনা চৌধুরী।
উড়িরচর ইউনিয়নের স্বাক্ষরতার হার ২৬.৪০%। এ ইউনিয়নে ১টি নিম্ন মাধ্যমিক বিদ্যালয়, ৪টি প্রাথমিক বিদ্যালয় ও ১টি আনন্দ স্কুল রয়েছে।
উপজেলা সদর থেকে উড়িরচর ইউনিয়নে যোগাযোগের উপায় নৌপথ। প্রধান যোগাযোগ মাধ্যম নৌকা ও ট্রলার।
উড়িরচর ইউনিয়নে ১৫টি মসজিদ, ৮টি ঈদগাহ ও ২টি মন্দির রয়েছে।
মূল উপজেলা থেকে বিচ্ছিন্ন উক্ত ইউনিয়নটির চার পাশে মেঘনা নদী অবস্থিত এবং ছোট ছোট অনেক খাল রয়েছে।
উড়িরচর ইউনিয়নের প্রধান প্রধান হাট/বাজারগুলো হল, জনতা বাজার, বাংলা বাজার, কলোনী বাজার, মিয়া বাজার, নতুন বাজার এবং রাজীব বাজার।
নয়ামস্তি ইউনিয়ন
নয়ামস্তি ইউনিয়ন বাংলাদেশের চট্টগ্রাম জেলার অন্তর্গত একটি সাবেক প্রশাসনিক এলাকা।
চট্টগ্রাম জেলার অন্তর্গত সন্দ্বীপ উপজেলার দক্ষিণ-পশ্চিমের ইউনিয়ন ছিল নয়ামস্তি। এর উত্তরে ছিল আজিমপুর ইউনিয়ন, পূর্বে ছিল মাইটভাঙ্গা ইউনিয়ন ও সারিকাইত ইউনিয়ন এবং দক্ষিণে ও পশ্চিমে বঙ্গোপসাগর। এ ইউনিয়নের আয়তন ছিল ৯৮১৫ একর (৩৯.৭২ বর্গ কিলোমিটার)।
নয়ামস্তি ইউনিয়ন ছিল সন্দ্বীপ উপজেলার আওতাধীন ১৪নং ইউনিয়ন পরিষদ; বঙ্গোপসাগরে বিলীন হয়ে যাওয়ায় এটি বর্তমানে বিলুপ্ত।
বাঁশবাড়িয়া ইউনিয়ন, সীতাকুণ্ড
বাঁশবাড়িয়া বাংলাদেশের চট্টগ্রাম জেলার সীতাকুণ্ড উপজেলার অন্তর্গত একটি ইউনিয়ন।
বাঁশবাড়িয়া ইউনিয়নের আয়তন ৬৭৯৯ একর (২৭.৫২ বর্গ কিলোমিটার)।
২০১১ সালের পরিসংখ্যান অনুযায়ী বাঁশবাড়িয়া ইউনিয়নের লোকসংখ্যা ২২,৮৫৩ জন। এর মধ্যে পুরুষ ১২,১২৬ জন এবং মহিলা ১০,৭২৭ জন।
সীতাকুণ্ড উপজেলার মধ্যভাগে বাঁশবাড়িয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৯ কিলোমিটার। এ ইউনিয়নের উত্তরে বাড়বকুণ্ড ইউনিয়ন, পূর্বে হাটহাজারী উপজেলার ফরহাদাবাদ ইউনিয়ন, দক্ষিণে কুমিরা ইউনিয়ন এবং পশ্চিমে সন্দ্বীপ চ্যানেল ও সন্দ্বীপ উপজেলার মগধরা ইউনিয়ন অবস্থিত।
বাঁশবাড়িয়া ইউনিয়ন সীতাকুণ্ড উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম সীতাকুণ্ড মডেল থানার আওতাধীন। এটি জাতীয় সংসদের ২৮১নং নির্বাচনী এলাকা চট্টগ্রাম-৪ এর অংশ। এটি বাঁশবাড়িয়া, বোয়ালিয়া, চর বাঁশবাড়িয়া ও জঙ্গল বাঁশবাড়িয়া -এ ৪টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
বাঁশবাড়িয়া ইউনিয়নের নামকরণ সম্পর্কে কোন ঐতিহাসিক তথ্য পাওয়া যায়নি। তবে জনশ্রুতি আছে যে, বাঁশবাড়িয়া ইউনিয়নের প্রায় প্রতিটি বাড়িতে বাঁশের ঝাড় ছিল। দূর-দুরান্ত থেকে ব্যাবসায়ীরা বাঁশ কিনার জন্য অত্র এলকায় আসত। এখনও সীতাকুণ্ডের অন্যান্য এলাকার তুলনায় এ এলাকায় বেশী হারে বাঁশের ঝাড় বিদ্যমান। ধারণা করা হচ্ছে যে, এক সময় প্রতিটি বাড়িতে বাঁশের ঝাড় ছিল বলেই এ এলাকার নাম 'বাঁশবাড়িয়া'।
বাঁশবাড়িয়া ইউনিয়নের স্বাক্ষরতার হার ৫৪.৭৮%। এ ইউনিয়নে ২টি মাধ্যমিক বিদ্যালয়, ২টি মাদ্রাসা ও ৯টি প্রাথমিক বিদ্যালয় রয়েছে।
বাঁশবাড়িয়া ইউনিয়নে যোগাযোগের প্রধান সড়ক ঢাকা-চট্টগ্রাম মহাসড়ক। সব ধরণের যানবাহনের মাধ্যমে যোগাযোগ করা যায়।
বাঁশবাড়িয়া ইউনিয়নে ৩২টি মসজিদ, ৮টি ঈদগাহ ও ৭টি মন্দির রয়েছে।
বাঁশবাড়িয়া ইউনিয়নের পশ্চিম পাশে সন্দ্বীপ চ্যানেল। এছাড়া এ ইউনিয়নের উপর দিয়ে প্রবাহিত হচ্ছে বোয়ালিয়াকুল খাল, সিকদার খাল, ডেমরা খাল এবং হেতালিয়া খাল।
বাঁশবাড়িয়া ইউনিয়নের প্রধান ২টি হাট/বাজার হল বাঁশবাড়িয়া বাজার এবং কোট্টা বাজার।
বাড়বকুণ্ড ইউনিয়ন
বাড়বকুণ্ড বাংলাদেশের চট্টগ্রাম জেলার সীতাকুণ্ড উপজেলার অন্তর্গত একটি ইউনিয়ন।
বাড়বকুণ্ড ইউনিয়নের আয়তন ৭০৩৭ একর (২৮.৪৮ বর্গ কিলোমিটার)।
২০১১ সালের পরিসংখ্যান অনুযায়ী বাড়বকুণ্ড ইউনিয়নের লোকসংখ্যা ৩২,০০৭ জন। এর মধ্যে পুরুষ ১৭,০৭১ জন এবং মহিলা ১৪,৯৩৬ জন।
সীতাকুণ্ড উপজেলার মধ্যভাগে বাড়বকুণ্ড ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের উত্তরে মুরাদপুর ইউনিয়ন ও সীতাকুণ্ড পৌরসভা, পূর্বে হাটহাজারী উপজেলার ফরহাদাবাদ ইউনিয়ন, দক্ষিণে বাঁশবাড়িয়া ইউনিয়ন এবং পশ্চিমে সন্দ্বীপ চ্যানেল ও সন্দ্বীপ উপজেলার হারামিয়া ইউনিয়ন অবস্থিত।
বাড়বকুণ্ড ইউনিয়ন সীতাকুণ্ড উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম সীতাকুণ্ড মডেল থানার আওতাধীন। এটি জাতীয় সংসদের ২৮১নং নির্বাচনী এলাকা চট্টগ্রাম-৪ এর অংশ। এটি ৫টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
সীতাকুণ্ড থেকে তিন মাইল দক্ষিণে এবং সেখান থেকে এক মাইল পূর্বে পর্বতের উপর বাড়বকুণ্ড মন্দির রয়েছে। এই মন্দিরটি দ্বিতল। মন্দিরের নিম্নতলে একটি কুণ্ড রয়েছে। এই কুণ্ডটি বাড়বকুণ্ড নামে খ্যাত। হিন্দু ধর্মাবলম্বীদের মতে বাড়বকুণ্ডে স্নান ও তর্পন করলে গঙ্গা স্নানের ফল হয়। একসময় প্রচুর লোক বাড়বতীর্থে আসত পূজা অর্চনা এবং বাড়বকুণ্ডে স্নান করার জন্য। সেই থেকে এই এলাকার নাম লোকমুখে 'বাড়বকুণ্ড' নামে খ্যাতি লাভ করে ।
বাড়বকুণ্ড ইউনিয়নের স্বাক্ষরতার হার ৪৭.৫৮%।
এ ইউনিয়নে ৩টি মাধ্যমিক বিদ্যালয়, ১টি মাদ্রাসা ও ৭টি প্রাথমিক বিদ্যালয় রয়েছে।
বাড়বকুণ্ড ইউনিয়নে যোগাযোগের প্রধান সড়ক ঢাকা-চট্টগ্রাম মহাসড়ক। সব ধরণের যানবাহনের মাধ্যমে যোগাযোগ করা যায়।
বাড়বকুণ্ড ইউনিয়নে ২৫টি মসজিদ, ৫টি ঈদগাহ ও ৮টি মন্দির রয়েছে।
বাড়বকুণ্ড ইউনিয়নের পশ্চিম পাশে সন্দ্বীপ চ্যানেল। এছাড়া এ ইউনিয়নের উপর দিয়ে প্রবাহিত হচ্ছে উলানিয়া খাল, নড়ালিয়া খাল এবং কাউনিয়া খাল।
বাড়বকুণ্ড ইউনিয়নের প্রধান হাট/বাজার হল বাড়বকুণ্ড বাজার।
বারৈয়াঢালা ইউনিয়ন
বারৈয়াঢালা বাংলাদেশের চট্টগ্রাম জেলার সীতাকুণ্ড উপজেলার অন্তর্গত একটি ইউনিয়ন।
বারৈয়াঢালা ইউনিয়নের আয়তন ৬৭৩৮ একর (২৭.২৭ বর্গ কিলোমিটার)।
২০১১ সালের পরিসংখ্যান অনুযায়ী বারৈয়াঢালা ইউনিয়নের লোকসংখ্যা ৩৬,০০০ জন। এর মধ্যে পুরুষ ১৭,৯৭০ জন এবং মহিলা ১৮,০৩০ জন।
সীতাকুণ্ড উপজেলার সর্ব-উত্তরে বারৈয়াঢালা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের পশ্চিমে সৈয়দপুর ইউনিয়ন; দক্ষিণে সৈয়দপুর ইউনিয়ন ও সীতাকুণ্ড পৌরসভা; পূর্বে ফটিকছড়ি উপজেলার সুয়াবিল ইউনিয়ন, হারুয়ালছড়ি ইউনিয়ন ও বাগানবাজার ইউনিয়ন এবং উত্তরে মীরসরাই উপজেলার করেরহাট ইউনিয়ন, ওয়াহেদপুর ইউনিয়ন ও হাইতকান্দি ইউনিয়ন অবস্থিত।
বারৈয়াঢালা ইউনিয়ন সীতাকুণ্ড উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম সীতাকুণ্ড মডেল থানার আওতাধীন। এটি জাতীয় সংসদের ২৮১নং নির্বাচনী এলাকা চট্টগ্রাম-৪ এর অংশ। এটি ১২টি মৌজায় বিভক্ত।
এ ইউনিয়নের গ্রামগুলো হল:
বারৈয়াঢালা ইউনিয়নের স্বাক্ষরতার হার ৫১.১৭%। এ ইউনিয়নে ২টি মাধ্যমিক বিদ্যালয়, ২টি মাদ্রাসা ও ১১টি প্রাথমিক বিদ্যালয় রয়েছে।
বারৈয়াঢালা ইউনিয়নে যোগাযোগের প্রধান সড়ক ঢাকা-চট্টগ্রাম মহাসড়ক। সব ধরণের যানবাহনে যোগাযোগ করা যায়। এছাড়া রয়েছে ঢাকা-চট্টগ্রাম রেলপথ (বড়টাকি স্টেশন)।
বারৈয়াঢালা ইউনিয়নের উপর দিয়ে প্রবাহিত হচ্ছে নোহাট খোলা খাল এবং বদরখালী খাল।
বারৈয়াঢালা ইউনিয়নের প্রধান ২টি হাট/বাজার হল ছোট দারোগাহাট এবং বড় দারোগাহাট।
ভাটিয়ারী ইউনিয়ন
ভাটিয়ারী বাংলাদেশের চট্টগ্রাম জেলার সীতাকুণ্ড উপজেলার অন্তর্গত একটি ইউনিয়ন।
ভাটিয়ারী ইউনিয়নের আয়তন ৪৮০০ একর (১৯.৪৩ বর্গ কিলোমিটার)।
২০১১ সালের পরিসংখ্যান অনুযায়ী ভাটিয়ারী ইউনিয়নের লোকসংখ্যা ৫৭,০৫০ জন। এর মধ্যে পুরুষ ৩৩,৬৪৫ জন এবং মহিলা ২৩,৪০৫ জন। এটি সীতাকুণ্ড উপজেলার সবচেয়ে জনবহুল ইউনিয়ন।
সীতাকুণ্ড উপজেলার দক্ষিণাংশে ভাটিয়ারী ইউনিয়নের অবস্থান। উপজেলা সদর থেকে এ ইউনিয়নের দূরত্ব ২২ কিলোমিটার। এ ইউনিয়নের উত্তরে সোনাইছড়ি ইউনিয়ন, পূর্বে সোনাইছড়ি ইউনিয়ন ও চট্টগ্রাম সিটি কর্পোরেশনের ১নং দক্ষিণ পাহাড়তলী ওয়ার্ড, দক্ষিণে সলিমপুর ইউনিয়ন এবং পশ্চিমে সন্দ্বীপ চ্যানেল ও সন্দ্বীপ উপজেলার মগধরা ইউনিয়ন অবস্থিত।
ভাটিয়ারী ইউনিয়ন সীতাকুণ্ড উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম সীতাকুণ্ড মডেল থানার আওতাধীন। এটি জাতীয় সংসদের ২৮১নং নির্বাচনী এলাকা চট্টগ্রাম-৪ এর অংশ।
ওয়ার্ডভিত্তিক এ ইউনিয়নের গ্রামগুলো হল:
ব্রিটিশ শাসনামলের আনুমানিক ১৯৪৩ সালে বর্তমান সোনাইছড়ি, সলিমপুর ও ভাটিয়ারী এই ৩টি গ্রাম নিয়ে ভাটিয়ারী ইউনিয়ন গঠিত হয়। ঐ সময়ে ইউনিয়নের চেয়ারম্যানকে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষণা করা হয়। ১৯৫৪ সালে প্রথম গ্রাম প্রেসিডেন্ট হন আবদুল কাদের মিঞা চৌধুরী। ১৯৬৭ সালে তৎকালীন পাকিস্তান মহকুমা জুরি বোর্ড এর সদস্য আবদুল কাদের মিঞা চৌধুরী প্রথম ইউনিয়ন পরিষদ চেয়াম্যান মনোনীত হন এবং তিনিই মুক্তিযুদ্ধ চলাকালীন সময়ে অত্র ইউনিয়নের চেয়ারম্যান ছিলেন। ১৯৭১ সালে বাংলাদেশ স্বাধীন হবার পর পরবর্তী সময়ে শাহা আলম চৌধুরী, আলী আহমদ ইউনিয়ন পরিষদ চেয়ারম্যানের দায়িত্ব পালন করেন। পরবর্তীতে প্রশাসনিক কাজের সুবিধার্থে তৎকালীন প্রশাসক ভাটিয়ারী ইউনিয়ন থেকে সলিমপুর ও সোনাইছড়ি গ্রাম কে পৃথক করে আলাদা দুইটি ইউনিয়ন গঠন করা হয়। বর্তমানে ১৯টি ছোট বড় গ্রাম মিলিয়েই ভাটিয়ারী ইউনিয়ন পরিষদ।
ভাটিয়ারী ইউনিয়নের নাম নিয়ে দুটি জনশ্রুতি রয়েছে, পুর্বে ভাটিয়ারী ইউনিয়ন এর অধিকাংশ গ্রামেই হিন্দুদের আধিপত্য ছিল। শরৎ চন্দ্র, মনহরি, আবদুল কাদের মিঞা চৌধুরী, শাহা আলম চৌধুরী, মুছা আহমদ চৌধুরী আরও অন্যান্য ব্যক্তি ছিলেন ভাটিয়ারী গ্রামের ধনাঢ্য ব্যক্তিদের মধ্যে অন্যতম। তাঁরাই প্রথম ভাটিয়ারী ইউনিয়ন নামের প্রস্তাবকারী ছিলেন।
ভাটিয়ারী ইউনিয়নের স্বাক্ষরতার হার ৫৮.১১%।
এ ইউনিয়নে ১টি কলেজ, ২টি মাদ্রাসা, ৩টি মাধ্যমিক বিদ্যালয় ও ৭টি প্রাথমিক বিদ্যালয় রয়েছে।
ভাটিয়ারী ইউনিয়নে যোগাযোগের প্রধান সড়ক ঢাকা-চট্টগ্রাম মহাসড়ক ও ফতেয়াবাদ-ভাটিয়ারী সড়ক। সব ধরণের যানবাহনের মাধ্যমে যোগাযোগ করা যায়। এছাড়াও রয়েছে ঢাকা-চট্টগ্রাম রেলপথ (ভাটিয়ারী স্টেশন)।
ভাটিয়ারী ইউনিয়নে ৪০টি মসজিদ, ১টি ঈদগাহ ও ৪টি মন্দির রয়েছে।
ভাটিয়ারী ইউনিয়নের পশ্চিম পাশে সন্দ্বীপ চ্যানেল। এছাড়া এ ইউনিয়নের উপর দিয়ে প্রবাহিত হচ্ছে চিড়িঙ্গা খাল, ইছামতি খাল, ডুলনিয়া খাল, ধামাইর খাল এবং কদমরসূল খাল।
ভাটিয়ারী ইউনিয়নের প্রধান প্রধান হাট/বাজারগুলো হল ভাটিয়ারী বাজার, বানুর বাজার, মাদাম বিবিরহাট বাজার, ভাটিয়ারী বিএমএ গেইট বাজার, কদমরসূল বাজার এবং জলিল বাজার।
মহীরাবণ
মহীরাবণ চরিত্রটি কৃত্তিবাসী রামায়ণে পাওয়া যায় মূল রামায়ণে পাওয়া যায় না । মহীরাবণ রাবণের পুত্র ছিলেন । এঁর নয়টি মুণ্ড ছিল ।
শক্রধনু নামের এক গন্ধর্ব দেবসভায় নৃত্য করার সময় এক অপ্সরাকে দর্শন করে মুগ্ধ হয় ও তালভঙ্গ করে । এতে ব্রহ্মা ক্রুদ্ধ হয়ে তাঁকে রাক্ষস রূপে পৃথিবীতে জন্ম নেয়ার অভিশাপ দেন । রাবণ বলির কারাগার থেকে মুক্ত হয়ে ফেরার সময় পথমধ্যে গৌতমপত্নী অহল্যাকে দেখে এমনই কামমোহিত হন যে সেখানেই তাঁর বীর্য স্খলিত হয় । সেই বীর্যে অভিশপ্ত গন্ধর্ব শক্রধনু জন্ম নেন । পৃথিবী থেকে জন্ম নেওয়ায় এর নাম মহীরাবণ । রাবণ মহীরাবণকে লঙ্কায় এনে তাঁকে মন্দোদরীকে প্রতিপালন করতে করতে দেন । পরে রাবণ ইন্দ্রজিতের সহায়তায় বলিকে পরাজিত করে পাতালের অন্তর্গত কাঞ্চনা নগরী অধিকার করে মহীরাবণকে তাঁর রাজা করেন । মহীরাবণ পিতা রাবণের কাছে প্রতিজ্ঞা করেন তাঁকে যেকোনো বিপদে স্মরণ করলেই উপস্থিত হবেন । মহীরাবন নিজের রাজধানীতে উগ্রতারার পূজা করতেন । তাঁর বরে মহীরাবণ মায়াবিদ্যায় পারদর্শিতা লাভ করেন । তিনি আরও বর দেন মানুষ ও বানর ব্যতীত কারো হাতে তাঁর মৃত্যু হবে না ।
গন্ধমাদন পর্বতের ঔষধি গূণে সবাই পুনর্জীবিত হলে রাবণ তাঁর পুত্র মহীরাবণকে ডাকেন । মহীরাবণকে সকল কথা বললে তিনি রাম ও লক্ষ্মণকে পাতালে নিয়ে গিয়ে হত্যা করবে বলে কথা দিলেন । এসময় বিভীষণ পাখির রূপ ধরে সব কথা শুনে রামকে তা জানিয়ে দেন । বিভীষণের পরামর্শে একটি গড় নির্মিত হয় । তার মাঝে রাম লক্ষ্মণকে রেখে চারিদিকে পাহারার ব্যবস্থা করলেন । মহীরাবণ বিভীষণের রূপ ধরে সবাইকে মায়াগ্রস্ত করে গড়ে প্রবেশ করেন এবং সুড়ঙ্গ পথে তাঁদের পাতালে নিয়ে যান । বিভীষণ এই সময় সেই স্থানে ছিলেন না । তিনি ফিরে আসলে সবাই খুব অবাক হয় কারণ সবাই তাঁকে এইমাত্র গড়ে প্রবেশ করতে দেখেছেন । তাঁরা সবাই গড়ে গিয়ে দেখেন রাম - লক্ষ্মণ সেখানে নেই । জাম্বুবান এক সুড়ঙ্গ দেখতে পান । হনুমান সেই সুড়ঙ্গ পথে গিয়ে এক বৃদ্ধার কাছে জানতে পারেন দুই সুদর্শন যুবককে পাতালে আনা হয়েছে যাদের দেবী মহামায়ার কাছে বলি দেওয়া হবে । হনুমান মক্ষিকার রূপ ধরে কারাবন্দী রাম ও লক্ষ্মণের কাছে গেলেন তারপর নিজের আসল রূপে তাঁদের অভয় দিলেন । পুনর্বার হনুমান মাছির রূপ ধরে প্রাসাদে স্থাপিত দেবীর কানের কাছে বসে তাঁর অভিমত জানলেন । দেবীও মহীরাবণের পাপকর্মের জন্য তাঁর বিনাশ চান । হনুমান ফিরে এসে রাম ও লক্ষ্মঙ্কে বললেন মহী যখন তাঁদের দেবীকে প্রণাম করতে বলবে তাঁরা যেন বলেন আমরা প্রণাম জানিনা । এরপর মহী দুই ভাইকে বলি দেওয়ার জন্য মন্দিরে নিলেন । তিনি তাঁদের দেবীকে প্রণাম করতে বললেন কিন্তু তাঁরা হনুমানের শিখান কথা বললেন । মহী তখন ভূমিতে মাথা ঠেকিয়ে প্রণাম কীভাবে করে তা দেখাতে লাগলেন । এমন সময় হনুমান নিজের রূপ ধরে দেবীর খড়্গ দিয়ে তাঁর মস্তক দ্বিখণ্ডিত করলেন ।
তিরুভারুর
তিরুভারুর
দক্ষিণ ভারতের তামিলনাড়ু প্রদেশের একটি জেলা৷ মোট আয়তন ২১৬১ বর্গ কিলোমিটার। ২০১১ সালে জনসংখ্যা ছিল ১,২৬৪,২৭৭। এখানের মৃত্তিকা খুব উর্বর ৷ সারা বছর জুড়েই এখানে ধানের চাষ হয় ৷ এই স্থান তামিলনাড়ুর ভাতের বাটি (রাইস বোল অফ তামিলনাড়ু) বলে খ্যাত ৷
মুরাদপুর ইউনিয়ন, সীতাকুণ্ড
মুরাদপুর বাংলাদেশের চট্টগ্রাম জেলার সীতাকুণ্ড উপজেলার অন্তর্গত একটি ইউনিয়ন।
মুরাদপুর ইউনিয়নের আয়তন ৫৩৩৫ একর (২১.৫৯ বর্গ কিলোমিটার)।
২০১১ সালের পরিসংখ্যান অনুযায়ী মুরাদপুর ইউনিয়নের লোকসংখ্যা ৪০,৩৬০ জন। এর মধ্যে পুরুষ ১৯,৯৮১ জন এবং মহিলা ২০,৩৭৯ জন।
সীতাকুণ্ড উপজেলার উত্তর-পশ্চিমাংশে মুরাদপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের উত্তরে সৈয়দপুর ইউনিয়ন, পূর্বে সীতাকুণ্ড পৌরসভা, দক্ষিণে বাড়বকুণ্ড ইউনিয়ন এবং পশ্চিমে সন্দ্বীপ চ্যানেল ও সন্দ্বীপ উপজেলার বাউরিয়া ইউনিয়ন ও গাছুয়া ইউনিয়ন অবস্থিত।
মুরাদপুর ইউনিয়ন সীতাকুণ্ড উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম সীতাকুণ্ড মডেল থানার আওতাধীন। এটি জাতীয় সংসদের ২৮১নং নির্বাচনী এলাকা চট্টগ্রাম-৪ এর অংশ। এটি "ছোট কুমিরা", "ভাটেরখীল", "গোলাবাড়িয়া", "গুলিয়াখালী", "মুরাদপুর" এবং "গোপ্তাখালী" এ ৬টি মৌজায় বিভক্ত।
এ ইউনিয়নের গ্রামগুলো হল:
প্রাচীন ইতিহাস থেকে জানা যায় ১৫১৫ খ্রিস্টাব্দে গৌড়ের সোলতান হোসেন শাহ-এর পুত্র নসরত শাহ ত্রিপুরা আক্রমন করে চট্টগ্রাম অধিকার করেন। চট্টগ্রামে তাঁর আধিপত্য বিস্তার লাভ করলে তাঁর অধীনস্থ কর্মকর্তা মুরাদকে নিজামপুর পরগণার দায়িত্বভার দেওয়া হয়। মুরাদ কোন অঞ্চলে তার রাজধানী স্থাপন করেছিল জানা যায়নি। তাঁর নামের উপর ভিত্তি করে 'মুরাদপুর' গ্রাম নাম দেওয়া হয় বলে ঐতিহাসিকগণ মন্তব্য করেন।
সন্দ্বীপের ইতিহাস থেকে পাওয়া যায়, ষোলশত শতকের পরে সন্দ্বীপের দীলেল রাজা চট্টগ্রামের বিভিন্ন জায়গায় প্রভাব বিস্তার করেন। নিজামপুর পরগণায় তাঁর ক্ষমতার বহর ছিল। তাঁর অনেকগুলি ছেলের মধ্যে মুরাদ ছিল বিচক্ষণ এবং বুদ্ধিসম্পন্ন, মুরাদ সীতাকুণ্ডের দক্ষিণ-পশ্চিমে বসতি স্থাপন করেন। তাঁর নামানুসারে 'মুরাদপুর' নাম হয় বলে মনে করা হয়। সন্দ্বীপের ইতিহাস থেকে আরো জানা যায়, আনুমানিক ১৭৪৩ থেকে ১৭৫০ সালের মধ্যে আবু তোরাব, মোহাম্মদ মুরাদ, মোহাম্মদ ইব্রাহীম, মোহাম্মদ আকবর সন্দ্বীপের জমিদারী লাভ করেন, মোহাম্মদ মুরাদ নিজামপুর পরগণায় এসে আধিপত্য বিস্তার করেন এবং বসতি স্থাপন করেন। তাঁর নামের উপর 'মুরাদপুর' হয়ে থাকে বলে উল্লেখ করা যেতে পারে।
ওয়াহিদুল আলমের চট্টগ্রাম ইতিহাস থেকে জানা যায়, সন্দ্বীপের জমিদার আবু তোরাব মীরসরাই অঞ্চলে বসতি স্থাপন করেন। তাঁর জ্ঞাতি এবং সেনাধ্যক্ষ ছিলেন মুরাদ আহমদ চৌধুরী। ব্রিটিশ বিরোধী আন্দোলনের চক্রান্তের শিকার হন মুরাদ, মুরাদ আবু তোরাবকে হত্যা করেন। মুরাদ আহমদের আধিপত্য বিস্তৃত হয় মীরসরাই এবং সীতাকুণ্ডের বিভিন্ন অঞ্চলে। তিনি নিজেই তাঁর নামে 'মুরাদপুর' গ্রামের নামকরণ করেন বলে ধারনা করা যায়। অবশ্য মীরসরাই-এ ও মুরাদপুর নামে একটি গ্রামের নামকরণ করেন বলে ধারণা করা যায়।
মুরাদপুর ইউনিয়নের স্বাক্ষরতার হার ৬০.১৭%।
এ ইউনিয়নে ৪টি মাধ্যমিক বিদ্যালয়, ৩টি মাদ্রাসা ও ১৩টি প্রাথমিক বিদ্যালয় রয়েছে।
মুরাদপুর ইউনিয়নে যোগাযোগের প্রধান সড়ক ঢাকা-চট্টগ্রাম মহাসড়ক। এছাড়া উল্লেখযোগ্য সড়কগুলোর মধ্যে রয়েছে সীতাকুণ্ড-মুরাদপুর সড়ক এবং কুমিরা-সৈয়দপুর সড়ক।
প্রধান যোগাযোগ ব্যবস্থা সিএনজি চালিত অটোরিক্সা।
মুরাদপুর ইউনিয়নে ৩১টি মসজিদ, ১০টি ঈদগাহ ও ৭টি মন্দির রয়েছে।
মুরাদপুর ইউনিয়নের পশ্চিম পাশে সন্দ্বীপ চ্যানেল। এছাড়া এ ইউনিয়নের উপর দিয়ে প্রবাহিত হচ্ছে ছোট কুমিরা খাল, গুলিয়াখালী খাল, রাজাপুর খাল, বারৈয়াখালী খাল, গোপ্তাখালী খাল এবং ছোট কুমিরা ও গুলিয়াখালী সংযোগ খাল।
মুরাদপুর ইউনিয়নের প্রধান হাট/বাজার হল মুরাদপুর বাংলাবাজার।
সলিমপুর ইউনিয়ন, সীতাকুণ্ড
সলিমপুর বাংলাদেশের চট্টগ্রাম জেলার সীতাকুণ্ড উপজেলার অন্তর্গত একটি ইউনিয়ন।
সলিমপুর ইউনিয়নের আয়তন ৪৪৫৩ একর (১৮.০২ বর্গ কিলোমিটার)। এটি সীতাকুণ্ড উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী সলিমপুর ইউনিয়নের লোকসংখ্যা ৫২,০৫০ জন। এর মধ্যে পুরুষ ২৬,৭৫০ জন এবং মহিলা ২৫,৩০০ জন।
সীতাকুণ্ড উপজেলার সর্ব-দক্ষিণে সলিমপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব ২৯ কিলোমিটার। এ ইউনিয়নের উত্তরে ভাটিয়ারী ইউনিয়ন, পূর্বে চট্টগ্রাম সিটি কর্পোরেশনের ১নং দক্ষিণ পাহাড়তলী ওয়ার্ড ও ২নং জালালাবাদ ওয়ার্ড, দক্ষিণে চট্টগ্রাম সিটি কর্পোরেশনের ৯নং উত্তর পাহাড়তলী ওয়ার্ড ও ১০নং উত্তর কাট্টলী ওয়ার্ড এবং পশ্চিমে বঙ্গোপসাগর।
সলিমপুর ইউনিয়ন সীতাকুণ্ড উপজেলার আওতাধীন ১০নং ইউনিয়ন পরিষদ। এ ইউনিয়নের উত্তরাংশের প্রশাসনিক কার্যক্রম সীতাকুণ্ড মডেল থানার আওতাধীন এবং দক্ষিণভাগের কিছু অংশ চট্টগ্রাম সিটি কর্পোরেশনের আকবর শাহ থানার আওতাধীন। এটি জাতীয় সংসদের ২৮১নং নির্বাচনী এলাকা চট্টগ্রাম-৪ এর অংশ। এটি "উত্তর সলিমপুর", "দক্ষিণ সলিমপুর", "লতিফপুর", "জঙ্গল সলিমপুর" ও "জঙ্গল লতিফপুর" এ ৫টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
নিচে সীতাকুণ্ড মডেল থানা ও আকবর শাহ থানার আওতাধীন সলিমপুর ইউনিয়নের এলাকাসমূহ উল্লেখ করা হল:
সলিমপুর ইউনিয়নের স্বাক্ষরতার হার ৬৫.২২%। এ ইউনিয়নে ১টি ক্যাডেট কলেজ, ১টি নার্সিং কলেজ, ১টি মাদ্রাসা, ৬টি মাধ্যমিক বিদ্যালয় ও ৮টি প্রাথমিক বিদ্যালয় রয়েছে।
সলিমপুর ইউনিয়নে যোগাযোগের প্রধান সড়ক ঢাকা-চট্টগ্রাম মহাসড়ক। সব ধরণের যানবাহনের মাধ্যমে যোগাযোগ করা যায়। এছাড়া রয়েছে ঢাকা-চট্টগ্রাম রেলপথ (কৈবল্যধাম স্টেশন)।
সলিমপুর ইউনিয়নে ৪৯টি মসজিদ, ৬টি ঈদগাহ ও ৫টি মন্দির রয়েছে।
সলিমপুর ইউনিয়নের পশ্চিম পাশে বঙ্গোপসাগর। এছাড়া এ ইউনিয়নের উপর দিয়ে প্রবাহিত হচ্ছে বৈরাগ্য খাল, চ্যালদাতলী ছড়া, সোনাইছড়ি খাল, কালীর ছড়া এবং টিএনটি ছড়া।
সলিমপুর ইউনিয়নের প্রধান প্রধান হাট/বাজারগুলো হল ফৌজদারহাট বাজার, ফকিরহাট বাজার, পাক্কা রাস্তার মাথা বাজার, স্টেশন বাজার এবং বাংলা বাজার।
সোনাইছড়ি ইউনিয়ন, সীতাকুণ্ড
সোনাইছড়ি বাংলাদেশের চট্টগ্রাম জেলার সীতাকুণ্ড উপজেলার অন্তর্গত একটি ইউনিয়ন।
সোনাইছড়ি ইউনিয়নের আয়তন ৯২৪৮ একর (৩৭.৪৩ বর্গ কিলোমিটার)। এটি সীতাকুণ্ড উপজেলার সবচেয়ে বড় ইউনিয়ন।
২০১১ সালের পরিসংখ্যান অনুযায়ী সোনাইছড়ি ইউনিয়নের লোকসংখ্যা ৩৮,৭৮০ জন। এর মধ্যে পুরুষ ২৩,৯৬৪ জন এবং মহিলা ১৪,৮১৬ জন
সীতাকুণ্ড উপজেলার দক্ষিণাংশে সোনাইছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৮ কিলোমিটার। এ ইউনিয়নের উত্তরে কুমিরা ইউনিয়ন; পূর্বে হাটহাজারী পৌরসভা, হাটহাজারী উপজেলার ফতেপুর ইউনিয়ন ও চট্টগ্রাম সিটি কর্পোরেশনের ১নং দক্ষিণ পাহাড়তলী ওয়ার্ড; দক্ষিণে ভাটিয়ারী ইউনিয়ন এবং পশ্চিমে ভাটিয়ারী ইউনিয়ন, সন্দ্বীপ চ্যানেল ও সন্দ্বীপ উপজেলার মগধরা ইউনিয়ন অবস্থিত।
সোনাইছড়ি ইউনিয়ন সীতাকুণ্ড উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম সীতাকুণ্ড মডেল থানার আওতাধীন। এটি জাতীয় সংসদের ২৮১নং নির্বাচনী এলাকা চট্টগ্রাম-৪ এর অংশ।
ওয়ার্ডভিত্তিক এ ইউনিয়নের গ্রামগুলো হল:
সোনাইছড়ি ইউনিয়নের নামকরণ করা হয়েছিল সোনাইছড়ি খালের নামের উপর ভিত্তি করে। পাহাড়ের উপকূল থেকে বয়ে আসা অবিরাম পানির স্রোতের কারণে তৈরি হয়েছিল সোনাইছড়ি খাল আর এর নামানুসারেই এই ইউনিয়নের নাম রাখা হয় "সোনাইছড়ি" ইউনিয়ন। অন্য মতে লোকমুখে কথিত আছে যে, সোনাইছড়ি ইউনিয়নের নামকরণ করা হয়েছিল সোনাইছড়ি খালের উপর দিয়ে স্বর্ণের তৈরি নৌকা চলতে দেখা গিয়েছিল। এই কারণে এর নামকরণ করা হয়েছিল "সোনাইছড়ি"।
সোনাইছড়ি ইউনিয়নের স্বাক্ষরতার হার ৬১.৯৭%। এ ইউনিয়নে ১টি বিশ্ববিদ্যালয়, ১টি স্কুল এন্ড কলেজ, ২টি মাদ্রাসা, ৪টি মাধ্যমিক বিদ্যালয় ও ৭টি প্রাথমিক বিদ্যালয় রয়েছে।
সোনাইছড়ি ইউনিয়নে যোগাযোগের প্রধান সড়ক ঢাকা-চট্টগ্রাম মহাসড়ক। সব ধরণের যানবাহনের মাধ্যমে যোগাযোগ করা যায়। এছাড়াও রয়েছে ঢাকা-চট্টগ্রাম রেলপথ (কুমিরা স্টেশন)।
সোনাইছড়ি ইউনিয়নে ৪২টি মসজিদ, ৪টি ঈদগাহ, ৮টি মন্দির ও ১টি গীর্জা রয়েছে।
সোনাইছড়ি ইউনিয়নের পশ্চিম পাশে সন্দ্বীপ চ্যানেল। এছাড়া এ ইউনিয়নের উপর দিয়ে প্রবাহিত হচ্ছে ঘোড়ামরা খাল, দক্ষিণ ঘোড়ামরা নাপিতা ছড়া খাল, বার আউলিয়া খাল, দক্ষিণ সোনাইছড়ি হাড়িবাড়ী খাল এবং মদনহাট ইছামতি খাল।
সোনাইছড়ি ইউনিয়নের প্রধান ৩টি হাট/বাজার হল জোরামতল বাজার, ফুলতলা বাজার এবং মদনহাট বাজার।
কুমিরা ইউনিয়ন, সীতাকুণ্ড
কুমিরা বাংলাদেশের চট্টগ্রাম জেলার সীতাকুণ্ড উপজেলার অন্তর্গত একটি ইউনিয়ন।
কুমিরা ইউনিয়নের আয়তন ৮৫৩৭ একর (৩৪.৫৬ বর্গ কিলোমিটার)।
২০১১ সালের পরিসংখ্যান অনুযায়ী কুমিরা ইউনিয়নের লোকসংখ্যা ৩৪,১৩৫ জন। এর মধ্যে পুরুষ ১৮,৪৯৭ জন এবং মহিলা ১৫,৬৩৮ জন।
সীতাকুণ্ড উপজেলার মধ্যভাগে কুমিরা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৫ কিলোমিটার। এ ইউনিয়নের উত্তরে বাঁশবাড়িয়া ইউনিয়ন, পূর্বে হাটহাজারী উপজেলার মির্জাপুর ইউনিয়ন ও হাটহাজারী পৌরসভা, দক্ষিণে সোনাইছড়ি ইউনিয়ন এবং পশ্চিমে সন্দ্বীপ চ্যানেল ও সন্দ্বীপ উপজেলার মগধরা ইউনিয়ন অবস্থিত।
কুমিরা ইউনিয়ন সীতাকুণ্ড উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম সীতাকুণ্ড মডেল থানার আওতাধীন। এটি জাতীয় সংসদের ২৮১নং নির্বাচনী এলাকা চট্টগ্রাম-৪ এর অংশ। এটি ৪টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
কুমিরা নামকরণের কোন ঐতিহাসিক তথ্য পাওয়া যায়নি। তবে নামকরণে স্থানীয় এলাকায় বিভিন্ন জনশ্রুতি রয়েছে। এর মধ্যে একটি হচ্ছে কুমিরা অঞ্চলের পশ্চিম পাশে সমুদ্র তীরবর্তী এলাকায় একসময় কুমিরের উপদ্রব ছিল। তাই এ অঞ্চলের নামকরণ করা হয় 'কুমিরা'।
কুমিরের ‍'রা' (ডাক শব্দ যেমন সব শিয়ালের একরা) থেকে 'কুমিরা' নামের উৎপত্তি হয় বলে অনেকের বিশ্বাস। তখনকার দিনে শিশুদের কান্না থামাতে মায়ের মুখে কুমিরের ‍রা' বা ডাকের অনুকরণ করে ওদের ভয় দেখাত।
আরেকটি জনশ্রুতি এরকম, হিন্দুদের কুমারী দেবী বিশেষ বিশেষ সময়ে ওখানকার খালে (বর্তমানে কুমিরা খাল) এসে অলৌকিক ও দৈব শক্তি প্রদর্শন করেছেন। কুমারী দেবীর নাম অনুসারে সে এলাকার নামকরণ হয় 'কুমিরা'। অর্থাৎ কুমারী থেকে কুমিরা। দেবীর সম্মানে কুমারী মন্দিরে এখনো পূজা দেওয়া হয়।
কুমিরা ইউনিয়নের স্বাক্ষরতার হার ৪৯.৫৫%। এ ইউনিয়নে ১টি কলেজ, ৪টি মাধ্যমিক বিদ্যালয়, ৩টি মাদ্রাসা, ১টি নিম্ন মাধ্যমিক বিদ্যালয় ও ৮টি প্রাথমিক বিদ্যালয় রয়েছে।
কুমিরা ইউনিয়নে যোগাযোগের প্রধান সড়ক ঢাকা-চট্টগ্রাম মহাসড়ক। সব ধরণের যানবাহনের মাধ্যমে যোগাযোগ করা যায়। এছাড়াও রয়েছে ঢাকা-চট্টগ্রাম রেলপথ (কুমিরা স্টেশন)।
কুমিরা ইউনিয়নে ২৭টি মসজিদ, ৭টি ঈদগাহ ও ৮টি মন্দির রয়েছে।
কুমিরা ইউনিয়নের পশ্চিম পাশে সন্দ্বীপ চ্যানেল। এছাড়া এ ইউনিয়নের উপর দিয়ে প্রবাহিত হচ্ছে বড় কুমিরা খাল এবং ছোট কুমিরা খাল।
কুমিরা ইউনিয়নের প্রধান ২টি হাট/বাজার হল কুমিরা হাট এবং মছজিদ্দা বাজার।
আমুচিয়া ইউনিয়ন
আমুচিয়া বাংলাদেশের চট্টগ্রাম জেলার বোয়ালখালী উপজেলার অন্তর্গত একটি ইউনিয়ন।
আমুচিয়া ইউনিয়নের আয়তন ৩২১৭ একর (১৩.০২ বর্গ কিলোমিটার)।
২০১১ সালের পরিসংখ্যান অনুযায়ী আমুচিয়া ইউনিয়নের লোকসংখ্যা ১৬,১৮৬ জন। এর মধ্যে পুরুষ ৮,৪৪১ জন এবং মহিলা ৭,৭৪৫ জন।
বোয়ালখালী উপজেলার পূর্বাংশে আমুচিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের উত্তরে শ্রীপুর খরণদ্বীপ ইউনিয়ন; পশ্চিমে পোপাদিয়া ইউনিয়ন, সারোয়াতলী ইউনিয়ন ও আহলা করলডেঙ্গা ইউনিয়ন; দক্ষিণে আহলা করলডেঙ্গা ইউনিয়ন এবং পূর্বে আহলা করলডেঙ্গা ইউনিয়ন ও রাঙ্গুনিয়া উপজেলার সরফভাটা ইউনিয়ন অবস্থিত।
আমুচিয়া ইউনিয়ন বোয়ালখালী উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম বোয়ালখালী থানার আওতাধীন। এটি জাতীয় সংসদের ২৮৫নং নির্বাচনী এলাকা চট্টগ্রাম-৮ এর অংশ। এটি ৪টি মৌজায় বিভক্ত। এ ইউনিয়নের গ্রামগুলো হল:
আমুচিয়া ইউনিয়নের স্বাক্ষরতার হার ৭৭.০৭%। এ ইউনিয়নে ১টি সরকারি কলেজ, ৩টি মাধ্যমিক বিদ্যালয়, ২টি দাখিল মাদ্রাসা ও ৮টি প্রাথমিক বিদ্যালয় রয়েছে।
আমুচিয়া ইউনিয়নে যোগাযোগের প্রধান প্রধান সড়কগুলো হল কালুরঘাট-কানুনগোপাড়া সড়ক, মুন্সিরহাট-কানুনগোবাজার সড়ক এবং পটিয়া-কানুনগোপাড়া সড়ক।
প্রধান যোগাযোগ মাধ্যম সিএনজি চালিত অটোরিক্সা।
আমুচিয়া ইউনিয়নের প্রধান প্রধান হাট/বাজারগুলো হল কানুনগোপাড়া বাজার, কালাইয়ার হাট এবং মাস্টার বাজার।
চরণদ্বীপ ইউনিয়ন
চরণদ্বীপ বাংলাদেশের চট্টগ্রাম জেলার বোয়ালখালী উপজেলার অন্তর্গত একটি ইউনিয়ন।
চরণদ্বীপ ইউনিয়নের আয়তন ১৪৯৭ একর (৬.০৬ বর্গ কিলোমিটার)।
২০১১ সালের পরিসংখ্যান অনুযায়ী চরণদ্বীপ ইউনিয়নের লোকসংখ্যা প্রায় ২৬ হাজার। এর মধ্যে পুরুষ প্রায় সাড়ে ১৩ হাজার এবং মহিলা প্রায় সাড়ে ১২ হাজার।
বোয়ালখালী উপজেলার সর্ব-উত্তরে কর্ণফুলি নদীর পাড়ে চরণদ্বীপ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৯ কিলোমিটার। এ ইউনিয়নের পূর্বে শ্রীপুর খরণদ্বীপ ইউনিয়ন; দক্ষিণে শ্রীপুর খরণদ্বীপ ইউনিয়ন, পোপাদিয়া ইউনিয়ন ও কধুরখীল ইউনিয়ন; পশ্চিমে কধুরখীল ইউনিয়ন এবং উত্তরে কর্ণফুলি নদী ও রাউজান উপজেলার নোয়াপাড়া ইউনিয়ন ও বাগোয়ান ইউনিয়ন অবস্থিত।
চরণদ্বীপ ইউনিয়ন বোয়ালখালী উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম বোয়ালখালী থানার অাওতাধীন। এটি জাতীয় সংসদের ২৮৫নং নির্বাচনী এলাকা চট্টগ্রাম-৮ এর অংশ। এটি ৫টি মৌজায় বিভক্ত। এ ইউনিয়নের গ্রাম ২টি হল:
হযরত বু-আলী কালন্দর শাহ (রহ.) বোয়ালখালী আসার সময় নদী পথে চরণদ্বীপে তাঁর পবিত্র চরণ রেখেছিলেন বলেই এর নাম "চরণদ্বীপ" হয়েছে বলে জনশ্রুতি আছে।
চরণদ্বীপ ইউনিয়নের স্বাক্ষরতার হার ৭১.০৭%। এ ইউনিয়নে ১টি ফাজিল মাদ্রাসা, ২টি মাধ্যমিক বিদ্যালয়, ১টি দাখিল মাদ্রাসা ও ৯টি প্রাথমিক বিদ্যালয় রয়েছে।চরণদ্বীপ ইউনিয়নে যোগাযোগের প্রধান প্রধান সড়কগুলো হল কালুরঘাট-চরণদ্বীপ সড়ক, চরণদ্বীপ-শ্রীপুর সড়ক এবং চরণদ্বীপ-আমুচিয়া সড়ক।
প্রধান যোগাযোগ মাধ্যম সিএনজি চালিত অটোরিক্সা।
চরণদ্বীপ ইউনিয়নে ১৪টি মসজিদ ও ৭টি ঈদগাহ রয়েছে।
চরণদ্বীপ ইউনিয়নের উত্তর পাশ দিয়ে বয়ে চলেছে কর্ণফুলি নদী। এছাড়া এ ইউনিয়নের উপর দিয়ে প্রবাহিত হচ্ছে ইব্রাহীম চৌধুরী খাল, আছুয়ার পোল খাল, হাজীপাড়া খাল এবং মাইজপাড়া-সৈয়দনগর সংযোগ খাল।
চরণদ্বীপ ইউনিয়নের প্রধান ২টি হাট/বাজার হল চরণদ্বীপ ফকিরহাট এবং মধ্যম সৈয়দনগর চাঁদার হাট।
কধুরখীল ইউনিয়ন
কধুরখীল বাংলাদেশের চট্টগ্রাম জেলার বোয়ালখালী উপজেলার অন্তর্গত একটি ইউনিয়ন।
কধুরখীল ইউনিয়নের আয়তন ২৪৪৫ একর (৯.৯০ বর্গ কিলোমিটার)।
২০১১ সালের পরিসংখ্যান অনুযায়ী কধুরখীল ইউনিয়নের লোকসংখ্যা ২৯,৭৫৮ জন। এর মধ্যে পুরুষ ১৫,৭৩৯ জন এবং মহিলা ১৪,০১৯ জন।
বোয়ালখালী উপজেলার উত্তর-পশ্চিমাংশে কর্ণফুলির তীরে কালুরঘাট সেতুর পূর্ব পাশ হতে কধুরখীল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের দক্ষিণে বোয়ালখালী পৌরসভা, পূর্বে পোপাদিয়া ইউনিয়ন ও চরণদ্বীপ ইউনিয়ন, উত্তরে কর্ণফুলি নদী ও রাউজান উপজেলার নোয়াপাড়া ইউনিয়ন এবং পশ্চিমে কর্ণফুলি নদী ও চট্টগ্রাম সিটি কর্পোরেশনের ৫নং মোহরা ওয়ার্ড অবস্থিত।
বহু আগে এ ইউনিয়নের মিলন মন্দিরে হত রাস উৎসব, ঐ রাস উৎসবটা হত তখন ১০/১৫ দিন ব্যাপী। ঐ উৎসবে হত তখন জনবহুল ঝাঁপি, দূর পাল্লা থেকে আসত লোকজন রাস উৎসবের টানে, লোকজন শ্রোতা মুগ্ধ হতেন পাঁচ মিশালী গানে। ঐ উৎসবে এসেছিলেন তখন উচ্চ পদস্থ কিছু লোক, হাঁটতে হাঁটতে বেহাল দশায় তাঁরা বলেন 'অবুক-রে অবুক'। তখনকার যুগে ছিলনা কোন যানবাহনের ব্যবস্থা বহু ক্রোশ হাঁটতে হত। দীর্ঘতম রাস্তা হাঁটতে হাঁটতে ক্লান্ত মনে রুদ্ধনিঃশ্বাসে তাঁরা বলেন 'রাস উৎসবে পৌঁছবো আমরা আর কন্দুর গেলে?' পাছে একজন পথচারী পেয়ে তাঁরা তাকে জিজ্ঞেস করলেন, 'রাস উৎসবটাই যেতে ভাইরে আর কতদুর খিল?' লোকটা বলে, দুর নয় আর আছে সামান্য খিল, ঐ দেখা যায় পাড়াটার পরে বড় একটা বিল। সেই থেকে নামকরণ হয় "কধুরখীল"।
বাংলাদেশের স্বাধীনতা সংগ্রামে কধুরখীল ইউনিয়নে অংশগ্রহণ বিশেষভাবে পরিলক্ষিত হয়। বোয়ালখালী উপজেলায় যুদ্ধকালীন মুক্তিযোদ্ধাদের দুইটি অস্থায়ী ক্যাম্প ছিল যার একটি কধুরখীল ইউনিয়নের ১নং ওয়ার্ড এর আব্দুল মালেক শাহ্ এর বাড়ী। এই ক্যাম্পে মুক্তিযোদ্ধাদের নিরাপত্তাসহ সকল অস্ত্র সরঞ্জামাদি সংরক্ষণ ও সরবরাহ করা হত।
কধুরখীল ইউনিয়ন বোয়ালখালী উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বোয়ালখালী থানার আওতাধীন। এটি জাতীয় সংসদের ২৮৫নং নির্বাচনী এলাকা চট্টগ্রাম-৮ এর অংশ। এটি "কধুরখীল" মৌজা নিয়েই গঠিত। এ ইউনিয়নের গ্রামগুলো হল:
প্রাচীনকাল থেকেই কধুরখীল ইউনিয়ন বোয়ালখালী উপজেলায় শিক্ষার জন্য সুপ্রসিদ্ধ। জাতীয় পর্যায়ে শিক্ষাক্ষেত্রে এই এলাকার বহু গুণী শিক্ষাবিদ অবদান রেখে যাচ্ছেন। ২০১৩ সালের শিক্ষা জরিপ অনুযায়ী এ ইউনিয়নের স্বাক্ষরতার হার ৭৬.৬৫%। এ ইউনিয়নে ১টি ফাজিল মাদ্রাসা, ৪টি মাধ্যমিক বিদ্যালয়, ২টি দাখিল মাদ্রাসা, ১০টি প্রাথমিক বিদ্যালয় এবং বেশ কয়েকটি কিন্ডারগার্টেন স্কুল রয়েছে। এ এলাকার সবচেয়ে প্রাচীন বিদ্যাপীঠটির নাম হল কধুরখীল ইউনাইটেড মুসলিম উচ্চ বিদ্যালয়, যা ১৯৪৭ সালে স্থাপিত হয়।
কধুরখীল ইউনিয়নে যোগাযোগের প্রধান সড়ক কালুরঘাট-চৌধুরীহাট সড়ক। প্রধান যোগাযোগ মাধ্যম সিএনজি চালিত অটোরিক্সা।
কধুরখীল ইউনিয়নে ২৩টি মসজিদ ও ৬টি মন্দির রয়েছে।
কধুরখীল ইউনিয়নের পশ্চিম পাশ ঘিরে বয়ে চলেছে কর্ণফুলি নদী। কর্ণফুলি নদীর পূর্বপাড়ে অর্থাৎ পশ্চিম কধুরখীল এর পাশ দিয়ে দুইটি খাল বয়ে চলেছে, একটি কধুরখীল সংলগ্ন পাড় ঘেঁষে চৌধুরী হাট হয়ে কধুরখীল ইউনিয়ন ও চরণদ্বীপ ইউনিয়ন এর মাঝখানে ভাণ্ডালজুড়ি খাল, অপরটি কালুরঘাট হয়ে কধুরখীল ও পূর্ব গোমদণ্ডীর মাঝখানে হাওলা খাল।
কধুরখীল ইউনিয়নের প্রধান হাট/বাজার হল চৌধুরী হাট।
পোপাদিয়া ইউনিয়ন
পোপাদিয়া বাংলাদেশের চট্টগ্রাম জেলার বোয়ালখালী উপজেলার অন্তর্গত একটি ইউনিয়ন।
পোপাদিয়া ইউনিয়নের আয়তন ২৫৬৪ একর (১০.৩৮ বর্গ কিলোমিটার)।
২০১১ সালের পরিসংখ্যান অনুযায়ী পোপাদিয়া ইউনিয়নের লোকসংখ্যা ৩৮,২২৮ জন। এর মধ্যে পুরুষ ২০,৫১৯ জন এবং মহিলা ১৭,৭০৯ জন।
বোয়ালখালী উপজেলার মধ্যভাগে পোপাদিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৪ কিলোমিটার। এ ইউনিয়নের দক্ষিণে সারোয়াতলী ইউনিয়ন, পূর্বে আমুচিয়া ইউনিয়ন ও শ্রীপুর খরণদ্বীপ ইউনিয়ন, উত্তরে শ্রীপুর খরণদ্বীপ ইউনিয়ন ও চরণদ্বীপ ইউনিয়ন এবং পশ্চিমে কধুরখীল ইউনিয়ন ও বোয়ালখালী পৌরসভা অবস্থিত।
পোপাদিয়া ইউনিয়ন বোয়ালখালী উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম বোয়ালখালী থানার আওতাধীন। এটি জাতীয় সংসদের ২৮৫নং নির্বাচনী এলাকা চট্টগ্রাম-৮ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
পোপাদিয়া ইউনিয়নের স্বাক্ষরতার হার ৭৭.৮৪%। এ ইউনিয়নে ১টি আলিম মাদ্রাসা, ৪টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
পোপাদিয়া ইউনিয়নে যোগাযোগের প্রধান প্রধান সড়কগুলো হল গোমদণ্ডী-পোপাদিয়া সড়ক, চরণদ্বীপ-পোপাদিয়া সড়ক এবং আমুচিয়া-পোপাদিয়া সড়ক।
প্রধান যোগাযোগ মাধ্যম সিএনজি চালিত অটোরিক্সা।
পোপাদিয়া ইউনিয়নে ২৫টি মসজিদ, ১টি ঈদগাহ ও ১২টি মন্দির রয়েছে।
পোপাদিয়া ইউনিয়নের পোপাদিয়া, সৈয়দপুর, আকুবদণ্ডী, বিদগ্রাম, আকলিয়া গ্রামের মধ্যখানে প্রবাহিত বোয়ালখালী খাল।
পোপাদিয়া ইউনিয়নের প্রধান ২টি হাট/বাজার হল চাঁদার হাট এবং অন্নপূর্ণা হাট।
শাকপুরা ইউনিয়ন
শাকপুরা বাংলাদেশের চট্টগ্রাম জেলার বোয়ালখালী উপজেলার অন্তর্গত একটি ইউনিয়ন।
শাকপুরা ইউনিয়নের আয়তন ২০৮২ একর (৮.৪৩ বর্গ কিলোমিটার)।
২০১১ সালের পরিসংখ্যান অনুযায়ী শাকপুরা ইউনিয়নের লোকসংখ্যা ৩০,৩০০ জন। এর মধ্যে পুরুষ ১৫,৭০৬ জন এবং মহিলা ১৪,৫৯৪ জন।
বোয়ালখালী উপজেলার দক্ষিণ-পশ্চিমাংশে শাকপুরা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৩ কিলোমিটার। এর পূর্বে সারোয়াতলী ইউনিয়ন, উত্তরে বোয়ালখালী পৌরসভা, পশ্চিমে পশ্চিম গোমদণ্ডী ইউনিয়ন এবং দক্ষিণে পটিয়া উপজেলার হাবিলাসদ্বীপ ইউনিয়ন অবস্থিত।
শাকপুরা ইউনিয়ন বোয়ালখালী উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম বোয়ালখালী থানার আওতাধীন। এটি জাতীয় সংসদের ২৮৫নং নির্বাচনী এলাকা চট্টগ্রাম-৮ এর অংশ। এটি ২টি মৌজায় বিভক্ত। এ ইউনিয়নের গ্রামগুলো হল:
শাকপুরা ইউনিয়নের স্বাক্ষরতার হার ৭১.৮১%। এ ইউনিয়নে ১টি কামিল মাদ্রাসা, ১টি ডিগ্রী কলেজ, ২টি দাখিল মাদ্রাসা, ৪টি মাধ্যমিক বিদ্যালয়, ১টি নিম্ন মাধ্যমিক বিদ্যালয়, ১৪টি প্রাথমিক বিদ্যালয় রয়েছে।
শাকপুরা ইউনিয়নে ২২টি মসজিদ, ২টি ঈদগাহ, ২১টি মন্দির ও ৪টি প্যাগোডা রয়েছে।
শাকপুরা ইউনিয়নে যোগাযোগের প্রধান প্রধান সড়কগুলো হল আরাকান সড়ক এবং গোমদণ্ডী-কানুনগোপাড়া সড়ক।
সব ধরণের যানবাহনের মাধ্যমে যোগাযোগ করা যায়।
শাকপুরা ইউনিয়নের সর্ব-পশ্চিমে সামান্য অংশে কর্ণফুলি নদী বয়ে চলেছে। এছাড়া এ ইউনিয়নের উপর দিয়ে বয়ে চলেছে রায়খালী খাল।
শাকপুরা ইউনিয়নের প্রধান হাট/বাজার হল গোলক মুন্সির হাট।
শ্রীপুর খরণদ্বীপ ইউনিয়ন
শ্রীপুর খরণদ্বীপ বাংলাদেশের চট্টগ্রাম জেলার বোয়ালখালী উপজেলার অন্তর্গত একটি ইউনিয়ন।
শ্রীপুর খরণদ্বীপ ইউনিয়নের আয়তন ৪৫১৩ একর (১৮.২৬ বর্গ কিলোমিটার)।
২০১১ সালের পরিসংখ্যান অনুযায়ী শ্রীপুর খরণদ্বীপ ইউনিয়নের লোকসংখ্যা ২২,৭০৫ জন। এর মধ্যে পুরুষ ১১,৪৪৭ জন এবং মহিলা ১১,২৫৮ জন।
বোয়ালখালী উপজেলার উত্তর-পূর্বাংশে শ্রীপুর খরণদ্বীপ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের পশ্চিমে চরণদ্বীপ ইউনিয়ন ও পোপাদিয়া ইউনিয়ন; দক্ষিণে পোপাদিয়া ইউনিয়ন ও আমুচিয়া ইউনিয়ন; পূর্বে রাঙ্গুনিয়া উপজেলার সরফভাটা ইউনিয়ন এবং উত্তরে রাঙ্গুনিয়া উপজেলার বেতাগী ইউনিয়ন ও রাউজান উপজেলার বাগোয়ান ইউনিয়ন অবস্থিত।
শ্রীপুর খরণদ্বীপ ইউনিয়ন বোয়ালখালী উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম বোয়ালখালী থানার আওতাধীন। এটি জাতীয় সংসদের ২৮৪নং নির্বাচনী এলাকা চট্টগ্রাম-৭ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
শ্রীপুর খরণদ্বীপ ইউনিয়নের স্বাক্ষরতার হার ৬৪.৪৬%। এ ইউনিয়নে ৩টি মাধ্যমিক বিদ্যালয়, ৫টি মাদ্রাসা ও ১৩টি প্রাথমিক বিদ্যালয় রয়েছে।
শ্রীপুর খরণদ্বীপ ইউনিয়নে যোগাযোগের প্রধান সড়ক কালুরঘাট-মুন্সিরহাট সড়ক। সব ধরণের যানবাহনে যোগাযোগ করা যায়। এছাড়া কালুরঘাট থেকে নৌপথেও যোগাযোগ ব্যবস্থা রয়েছে।
শ্রীপুর খরণদ্বীপ ইউনিয়নে ৩০টি মসজিদ, ১টি ঈদগাহ, ১০টি মন্দির ও ১১টি বিহার রয়েছে।
শ্রীপুর খরণদ্বীপ ইউনিয়নের উত্তর পাশ দিয়ে বয়ে চলেছে কর্ণফুলি নদী। এছাড়া এ ইউনিয়নের উপর দিয়ে প্রবাহিত হচ্ছে জ্যৈষ্ঠপুরা ভাণ্ডালজুড়ি খাল এবং জ্যৈষ্ঠপুরা ভারাম্বা খাল।
শ্রীপুর খরণদ্বীপ ইউনিয়নের প্রধান প্রধান হাট/বাজারগুলো হল শ্রীপুর নুরুল্লাহ মুন্সির হাট, জ্যৈষ্ঠপুরা শান্তির বাজার, জ্যৈষ্ঠপুরা গোলককানুন বাজার এবং খরণদ্বীপ কেরানী বাজার।